sasicodes/solvari-1 huggingface dataset:
ஆகஸ்ட் கடைசி வாரத்தில் இந்திய வெளியுறவுத் துறை செயலர் விஜய் கோகலே மாஸ்கோ விஜயம் செய்தபோது இந்தத் தகவல் அவரிடமிருந்து மறைக்கப்பட்டது என்பதும் புதினின் இந்திய விஜயத்திற்கு முன்னால் பாகிஸ்தானுடன் ஒப்பந்தம் மேற்கொள்ளப்பட்டது என்பதும் இந்தியாவை ராணுவ ஒப்பந்தத்தை மேற்கொள்ளக் கட்டாயப்படுத்துவதற்குதான் என்பது புரிந்தவர்களுக்குத் தெரியும்.
ரஷியா ஒரேயடியாக பாகிஸ்தானின் பக்கம் சாய்ந்துவிடாமல் இருக்கவும் அமெரிக்காவுக்கும் ரஷியாவுக்கும் சீனாவுக்கும் தன்னுடைய பாதுகாப்பை முன்னுறுத்தி எந்த முடிவையும் இந்தியா எடுக்கும் என்று தெரிவிப்பதற்கும் ரஷியாவுடனான ராணுவ ஒப்பந்தத்தை இந்தியா பயன்படுத்திக் கொண்டிருக்கிறது.
கடந்த மார்ச் மாதம் திருச்சி அருகேயுள்ள துவாக்குடியில் வாகனச் சோதனையில் காவல் ஆய்வாளர் உதைத்து கர்ப்பிணிப் பெண் உஷா மரணம் அடைந்தது பெரும் பரபரப்பை ஏற்படுத்தியது.
எனக்கு நேர்ந்த இந்த கதி வேறு யாருக்கும் நேர்ந்துவிடக் கூடாது என்று மரண வாக்குமூலம் எழுதி வைத்திருக்கும் அவர் மீது பல குற்றச்சாட்டுகள் இருப்பது என்னவோ உண்மை.
தன் குற்றப் பின்னணியில் இருந்து திருந்தி வாழ அவர் முற்பட்டும் கூட தொடர்ந்து காவல் துறை அவருக்குத் தந்த மன உளைச்சல் அவரைத் தற்கொலை செய்துகொள்ளத் தூண்டியது என்பது மணிகண்டனின் பெற்றோர் முன்வைக்கும் குற்றச்சாட்டு.
கொருக்குப்பேட்டையில் தெருவில் நிறுத்தப்பட்டிருந்த புருஷோத்தமன் என்பவரின் ஆட்டோ ரிக்ஷாவை முருகேசன் என்கிற காவல் ஆய்வாளர் சேதப்படுத்தியது அந்தப் பகுதியில் வைக்கப்பட்டிருந்த கண்காணிப்புக் கேமராவில் பதிவாகியிருக்கிறது.
இதுகுறித்து புகார் அளிப்பதற்குக் கொருக்குப்பேட்டை காவல் நிலையத்திற்கு இரண்டு நாள் அலைந்தும் கூட காவல் ஆய்வாளரை சந்திக்க முடியாமல் போன புருஷோத்தமனுக்கு சமூக வளைதளங்களில் காட்டுத் தீயாகப் பரவிய ஆட்டோவை காவல் ஆய்வாளர் முருகேசன் தேசப்படுத்தும் காட்சி அதிர்ச்சி அளித்தது.
இதுபோல காவல் துறையினர் பொதுமக்கள் மீது நடத்தும் மனிதாபிமானமற்ற தாக்குதல்கள் தமிழகத்தில் அதிகரித்து வருகிறது என்றால் வடமாநிலங்களில் இதுவே கொடூரமாக மாறியிருக்கிறது.
அதிலும் குறிப்பாக உத்தரப் பிரதேசத்தில் காவல் துறையினரால் நிகழ்த்தப்படும் கண்மூடித்தனமான கொலைவெறித் தாக்குதல்கள் இப்போது தேசிய அளவில் ஆத்திரத்தையும் விவாதத்தையும் எழுப்பியிருக்கின்றன.
வாகன சோதனைக்காக வண்டியை நிறுத்தாமல் விரைந்தார் என்பதற்காகக் காவலர் ஒருவர் அவரைத் தொடர்ந்து சென்று சுட்டுக் கொன்றிருக்கிறார்.
விவேக் திவாரியை தற்காப்புக்காகச் சுட்டதாகக் காவலர் பிரசாந்த் செளத்ரி தெரிவிப்பதாகவும் அதனால் இதை என்கவுன்ட்டர் கொலையாகக் கருதக் கூடாது என்றும் முதலமைச்சர் யோகி ஆதித்யநாத் நியாயப்படுத்துவது வேடிக்கையாக இருக்கிறது.
சில நிகழ்வுகளில் கொல்லப்பட்டவர்களின் உடல்கள் குடும்பத்தினருக்குத் தரப்படுவதில்லை எனப் பல்வேறு குற்றச்சாட்டுகள் முன்வைக்கப்பட்ட போது உத்தரப் பிரதேச முதல்வரும் அமைச்சர்களும் அதுகுறித்து விசாரிப்பதைக் கூட தவிர்த்திருக்கிறார்கள் என்பதுதான் வேதனை.
என்று அமைச்சர்கள் சிலர் பொது வெளியில் பேசியிருப்பதும் சட்டம் ஒழுங்கை நிலைநாட்டுவதற்கு என்கவுன்ட்டர் போன்ற நடவடிக்கைகள் அவசியம் என்று மூத்த காவல் துறை அதிகாரிகள் வாதிடுவதும் உத்தரப் பிரதேச மாநிலத்தில் சட்டமும் நீதியும் எந்த அளவுக்குக் கேலிப் பொருளாகியிருக்கிறது என்பதை வெளிப்படுத்துகின்றன.
காவல் துறையினரின் அத்துமீறல்கள் ஒருபுறம் தொடரும் அதே வேளையில் இன்னொரு புறம் காவல் துறையினர் மத்தியில் தற்கொலை எண்ணிக்கை அதிகரித்து வருவதையும் குறிப்பிட்டாக வேண்டும்.
பணிச் சுமையின் காரணமாகவும் மன அழுத்தத்தின் காரணமாகவும் காவலர்களும் கீழ்நிலை அதிகாரிகளும் தற்கொலை செய்து கொள்ளும் நிகழ்வுகள் இந்தியாவில் தொடர்ந்து அதிகரித்து வருகின்றன.
நமது கச்சா எண்ணெய்க்கான தேவை ஆண்டுதோறும் அதிகரித்து வரும் நிலையில் அதற்கேற்றாற்போல நமது உற்பத்தியோ ஏற்றுமதியோ அதிகரிக்கவில்லை.
அதே நேரத்தில் நமது ஏற்றுமதி கணிசமாக அதிகரிக்காததால் பல்வேறு நாடுகளுடனான வர்த்தகப் பற்றாக்குறை அதிகரித்து வரும் அவலத்தை இந்தியா எதிர்கொள்கிறது.
சர்வதேசக் கச்சா எண்ணெய் விலை நரேந்திர மோடி அரசு பதவியேற்ற முதல் மூன்று ஆண்டுகளில் கடுமையாக சரிந்தபோது மக்களுக்கு வழங்கும் பெட்ரோல் டீசல் மீதான சில்லறை விற்பனை விலையை அதற்கேற்பக் குறைக்கவில்லை.
அதன் பயனாக பல்வேறு நலத்திட்டங்களையும் வளர்ச்சிப் பணிகளையும் மேற்கொள்ள முடிந்தது என்று மத்திய அரசு தெரிவிப்பதை முற்றிலுமாக மறுத்துவிட முடியாது.
கச்சா எண்ணெய் விலை குறைவால் கிடைத்த பயன் வளர்ச்சிப் பணிகளுக்கு செலவிடப்பட்டதை விட அதிகமாக அரசின் நிர்வாகச் செலவினங்களுக்காக எடுத்துக்கொள்ளப்பட்டது என்பதுதான் உண்மை.
பெட்ரோல் டீசல் விலை அதிகரிக்கும் போதெல்லாம் அதனால் கிடைக்கும் வரி வருவாயும் அதிகரிப்பதால் மாநில அரசுகள் தங்களது வருவாயை இழக்கத் தயாராக இல்லை.
இந்த நிலையில் இந்த வருவாயைக் குறைத்துக்கொள்ள மத்திய அரசு அறிவுறுத்தினாலும் அதை எல்லா மாநில அரசுகளும் ஏற்குமா என்பது சந்தேகம்தான்.
அதற்குக் காரணம் ஜிஎஸ்டி விதிப்பு வந்த பிறகு மாநிலங்களுக்கு என்று தனியாக எந்த வருவாயும் இல்லாத நிலைமை ஏற்பட்டிருக்கிறது.
ஒட்டுமொத்த வரி வருவாயையும் ஜிஎஸ்டி மூலம் வசூலித்து அந்தந்த மாநிலங்களுக்கு மத்திய அரசு பகிர்ந்து கொடுக்கும் நிலை ஏற்பட்டிருப்பதால் மாநிலத்துக்கென்று கிடைக்கின்ற குறிப்பிடும்படியான வரி வருவாய் பெட்ரோல் டீசல் மீது மட்டுமே.
ஒரே நாடு ஒரே வரி என்று விளம்பரப்படுத்தப்பட்ட ஜிஎஸ்டி அறிமுகப்படுத்தப்பட்டும் பெட்ரோல் டீசல் மட்டும் அந்த வரம்புக்குள் சேர்க்கப்படாமல் இருப்பதற்கு மிக முக்கியமான காரணம் மாநில அரசுகளின் எதிர்ப்பு என்பதைக் குறிப்பிட்டாக வேண்டும்.
மாநில அரசுகள் அன்றாட வருவாய் செலவினங்களை ஈடுகட்ட வரிவிதித்துக் கொள்ளும் உரிமையை ஜிஎஸ்டி பறித்துவிட்ட நிலையில் பெட்ரோல் டீசலில் இருந்து கிடைக்கும் வரிவருவாயையும் இழந்துவிட்டால் மாநில அரசுகள் முற்றிலுமாக செயலிழந்துவிடும் ஆபத்து காத்திருக்கிறது.
இந்தியாவின் கச்சா எண்ணெய் இறக்குமதி குறையாத வரை நமது பெட்ரோல் டீசல் தேவைகள் முறைப்படுத்தப்படாத வரை இந்தப் பிரச்னைக்குத் தீர்வு கிடையாது.
அவை இந்தியாவின் அடிப்படை பண்பாட்டுக் கூறுகளைத் தகர்த்தெறிவதாகவும் ஜாதி மத மொழி வேறுபாடுகளுக்கு அப்பாற்பட்ட பெரும்பான்மை மக்களின் உணர்வுகளைப் புரிந்துக்கொள்ளாத விதத்திலும் அமைந்திருக்கின்றன.
பார்மயச் சூழலில் இந்தியப் பொருளாதாரம் சிக்கிக் கொண்டிருக்கிறது என்கிற ஒரே காரணத்துக்காக ஒட்டுமொத்த இந்தியாவும் மேலை நாட்டு நாகரிகத்தை வரித்துக்கொண்டு விட்டது என்கிற தவறான புரிதல் தீர்ப்புகளை வழங்கிய நீதிபதிகளுக்கு இருக்கிறதோ என்கிற ஐயப்பாடு எழுகிறது.
ஐந்து நட்சத்திரக் கலாசாரத்தை வரித்த மேல்தட்டு வர்க்கத்தினரின் மனப்போக்குடன் பிரச்னைகள் அணுகப்படும்போது தீர்வுகள் இப்படித்தான் அமையும் போலிருக்கிறது.
ஆதார் திட்டம் அயோத்தி பாபர் மசூதி வழக்கு குற்றவாளிகள் தேர்தலில் போட்டியிடுவது பெண்கள் கொலைகள் நீதிமன்ற விசாரணைகளின் நேரடி ஒளிபரப்பு நாடாளுமன்ற உறுப்பினர்கள் வழக்குரைஞர்களாகப் பணியாற்றுவது சபரிமலை கோயிலுக்கு எல்லா வயதுப் பெண்களுக்கும் அனுமதி கள்ளக்காதலுக்கு அனுமதி என்று உச்சநீதிமன்றம் வழங்கியிருக்கும் தீர்ப்புகள் வருங்கால இந்தியாவை கட்டமைப்பதற்கு பதிலாக சமுதாயக் கட்டமைப்பையே தகர்த்தெறியும் விதத்தில் அமைந்திருக்கின்றன.
அதைக் கேள்வி கேட்கவோ மாற்றி அமைப்பதோ அதைப் பின்பற்றுபவர்களின் நம்பிக்கையையும் கருத்தையும் பொருத்ததாக அமைய வேண்டுமே தவிர அதில் அரசோ நீதிமன்றமோ தலையிட்டு விதிமுறைகளை வகுப்பது வரம்புமீறல் அநாவசியத் தலையீடு என்றுதான் கூற வேண்டும்.
சபரிமலையில் ஏதாவது அசம்பாவிதம் நடந்தால் அதற்கு நீதிமன்றம் காவல்துறையைப் பொறுப்பாக்கப் போகிறதா அரசைப் பொறுப்பாக்கப் போகிறதா அல்லது தீர்ப்புகளை வழங்கிய நீதிபதிகளை பொறுப்பாக்கப் போகிறதா என்பதை அந்தத் தீர்ப்பில் தெளிவுபடுத்தியிருந்தால் நன்றாக இருக்கும்.
கடவுள் நம்பிக்கையில்லாதவர்களும் சில பெண்ணியவாதிகளும் மேலை நாட்டு தனி மனித சுதந்திரவாதத்தைப் பின்பற்றுபவர்களும் தேவையில்லாமல் நடத்தும் தலையீட்டுக்கெல்லாம் அங்கீகாரம் வழங்கி பல நூற்றாண்டுகளாகப் பின்பற்றப்படும் சடங்குகளை உச்சநீதிமன்றம் மறுதலிக்க முற்பட்டிருப்பது வேடிக்கையாக இருக்கிறது.
உச்சநீதிமன்றம் முறைதவறும் இரு பாலருக்கும் தண்டனை என்று கூறி சமஉரிமையை நிலைநாட்டுவதற்குப் பதிலாக தகாத உறவும் கள்ளக்காதலும் தனி உரிமை என்று வக்கிரத்தனமாக வழங்கியிருக்கும் நீதி அதிர்ச்சி அளிக்கிறது.
ஆனால் பணி ஓய்வு பெறுவதற்கு முன்னால் அவர் தலைமையிலான அமர்வுகள் வழங்கியிருக்கும் தீர்ப்புகள் இந்திய நீதிமன்ற வரலாற்றில் கருப்பு அத்தியாயமாக அவரது பெயருக்கு நிரந்தரக் களங்கமாக நிலைத்திருக்கும்.
வேலையில்லாத இளைஞர்களுக்கும் கிராமப்புறங்களிலிருந்து நகரங்களுக்கு வேலை தேடி இடம் பெயர்பவர்களுக்கும் அதிக முதலீடு இல்லாமல் தொடங்கக்கூடிய தொழிலாக தெருவோர உணவகங்கள் உதவிக்கரம் நீட்டுகின்றன.
தெருவோரத்தில் வாகனங்களை நிறுத்தியும் தள்ளு வண்டிகளிலும் நடைபாதைகளிலும் நடத்தப்படும் தற்காலிக உணவகங்கள் சாமானிய நடுத்தர மக்களின் ஆதரவைப் பெற்றிருப்பதால்தான் இந்த அளவுக்கு பெருகிவருகின்றன என்கிற உண்மையையும் நாம் புறந்தள்ளிவிட முடியாது.
உணவுப் பாதுகாப்பு குறித்து கண்காணிக்க வேண்டிய ஆணையம் அது குறித்து முறையான விதிமுறைகளை வகுத்து எந்த அளவுக்கு தெருவோர உணவகங்களின் சுத்தத்தையும் தரத்தையும் பாதுகாக்கிறது என்பதை நாடாளுமன்றக் குழு சரியான நேரத்தில் தட்டிக் கேட்க முற்பட்டிருக்கிறது.
இந்திய உணவுப் பாதுகாப்புத் தரநிர்ணய ஆணையத்தைப் பொருத்தவரை பெரிய உணவு விடுதிகளிலும் உணவுத் தயாரிப்பு நிறுவனங்களிலும் சோதனைகளை நடத்தி வருகிறதே தவிர அனைத்துத் தளத்திலும் அதன் செயல்பாட்டை உறுதிப்படுத்தவில்லை என்பது சுட்டிக்காட்டப்பட்டிருக்கிறது.
உணவுக் கலப்படம் தவறான தகவல்களுடன் உணவுப் பொருள்களை விற்பனை செய்வது உள்ளிட்ட குற்றங்களில் உணவுப் பாதுகாப்புத் தரநிர்ணய ஆணையம் நடத்தியிருக்கும் சோதனைகளும் பதிவு செய்திருக்கும் வழக்குகளும் பெற்றுத் தந்திருக்கும் தண்டனைகளும் அதிர்ச்சி அளிக்கும் விதத்தில்தான் இருக்கின்றன.
இந்த மாதிரிகள் உணவுக் கலப்படத்துக்காகவும் தவறான தகவல்களுடன் விற்பனை செய்யப்பட்டதற்காகவும் ஆணையத்தால் சோதனைக்கு எடுத்துச் செல்லப்பட்டவை.
உணவுப் பொருள்கள் தயாரிக்கப்பட்டாலோ விற்கப்பட்டாலோ இலவசமாக வழங்கப்பட்டாலோ எதுவாக இருந்தாலும் அவற்றின் தரம் உறுதிப்படுத்தப்பட வேண்டும் என்பது அடிப்படை அவசியம்.
இப்போது உணவுத் துறை என்பது இந்தியாவின் மிகப்பெரிய துறையாக மாறியிருக்கும் நிலையில் இது குறித்த தீவிரமான சிந்தனையும் கடுமையான கட்டுப்பாடுகளும் தேவை.
நாடாளுமன்றக் குழு முன்வைத்திருக்கும் சில ஆலோசனைகள் உடனடியாக அரசாலும் ஆணையத்தாலும் கவனத்தில் கொள்ளப்பட்டு நடைமுறைப்படுத்தப்பட்டாக வேண்டும்.
ஊராட்சி ஒன்றிய அளவிலிருந்து தொடங்கி எல்லா நிலைகளிலும் உணவுப் பொருள்களுக்கான சோதனை மையங்கள் அமைக்கப்பட வேண்டும் என்பது நாடாளுமன்றக் குழுவின் மிக முக்கியமான பரிந்துரை.
அதுமட்டுமல்லாமல் மாதிரிக்கு எடுத்துக் கொள்ளப்படும் உணவுப் பொருள்கள் குறித்த சோதனையின் முடிவுகள் ஊடகங்கள் வாயிலாக மக்களுக்குத் தெரியப்படுத்தப்பட வேண்டும் என்றும் நாடாளுமன்றக் குழு வலியுறுத்துகிறது.
உணவுப் பாதுகாப்புத் தரநிர்ணய ஆணையம் தூய்மையான தெரு உணவுத் திட்டம் என்கிற ஒரு முயற்சியை தில்லியிலும் கோவாவிலும் அறிமுகப்படுத்தியது.
அதேபோல உணவுப் பொருள்களை அகற்றுதல் இருக்கை வசதிகளை உறுதிப்படுத்துதல் கையில் உறையுடன் பரிமாறுதல் உள்ளிட்ட பல்வேறு இன்றியமையாத தேவைகள் இந்தத் திட்டத்தின் மூலம் அறிவுறுத்தப்படுகின்றன.
இதை இந்தியா முழுவதும் நடைமுறைப்படுத்த போதுமான வசதியோ நிதி ஆதாரமோ இல்லை என்கிற ஆணையத்தின் பதிலை நாடாளுமன்றக் குழு அரசிடம் தெரிவிக்கும் என்று எதிர்பார்க்கலாம்.
லட்சக்கணக்கான மக்கள் தெருவோரக் கடைகளையும் உணவகங்களையும் நாடத் தொடங்கிவிட்டிருக்கும் நிலையில் அந்த உணவகங்களில் பணியாற்றுவோருக்கு முறையான பயிற்சி அளிக்கப்படுவது அவசியம்.
பொது சுகாதாரத்தின் அடிப்படை உணவுப் பாதுகாப்பு என்பதை உள்ளாட்சி அமைப்புகளும் உணவுப் பாதுகாப்புத் தரநிர்ணய ஆணையமும் உணர்ந்து செயல்பட்டால் மட்டும் போதாது.
தரநிர்ணயமும் சுத்தமும் இல்லாமல் தெருவோர உணவகங்கள் முறைப்படுத்தப்படாமல் வரைமுறையின்றிப் பெருகுமேயானால் காலரா மலேரியா வயிற்றுப்போக்கு உள்ளிட்ட தொற்று நோய்களை நாமே வருந்தி அழைப்பதாக ஆகிவிடும்.
மானுட இனத்துக்கு காந்திஜி என்கிற மாமனிதனின் மகத்தான பங்களிப்பை மீள்பார்வை பார்க்க உலகுக்கு ஒரு வாய்ப்புக் கிட்டியிருக்கிறது.
ஆண்ட்ரூஸ் ரவீந்திரநாத் தாகூர் மிர்ஸா இஸ்மாயில் உள்ளிட்டோரின் கட்டுரைகளுடன் வெளிவந்த அந்தத் தொகுப்பு அத்தனை இந்திய மொழிகளிலும் மறுபதிப்பு செய்யப்பட்டு வெளியிடப்பட வேண்டும்.
பண்டித ஜவாஹர்லால் நேருவின் அணிந்துரையுடன் வெளிவந்த அந்தத் தொகுப்பில் ஆச்சார்ய கிருபளானி கமலாதேவி சட்டோபாத்யாய சுசீலா நய்யார் கே.ஏ.
அவரை நாகரிக சமுதாயத்தை ஆதரிக்காத பிற்போக்குவாதி என்றும் இன்றைய பொருளாதார முன்னேற்றத்திற்கும் தொழில்நுட்ப வளர்ச்சிக்கும் ஒவ்வாத நடைமுறைக்கு உதவாத கொள்கைகள் என்றும் புறந்தள்ளுவோர் உண்டு.
ஆனால் இன்றைய பார்மயச்சூழலாலும் தொழில்நுட்ப வளர்ச்சியாலும் ஏற்பட்டிருக்கும் பின்விளைவுகளையும் பாதகங்களையும் சமூகப் பாதிப்புகளையும் சிந்தித்துப் பார்த்தால் காந்திஜியின் தொலை நோக்குச் சிந்தனை புரியும்.
மோகன்தாஸ் கரம்சந்த் காந்தி என்பவர் ஆன்மிகத் தூய்மையையும் ஜனநாயக செயல் வேகத்தையும் ஒருங்கிணைத்து புதியதொரு முறையை உலகுக்கு அறிமுகப்படுத்தியவர் என்பதை வரலாறு உணர்த்துகிறது.
அந்த அரசியல்வாதியின் வெற்றியின் பின்னால் அவரது ஆளுமையும் மக்கள் மன்றத்தில் தனது கருத்தை உணர்த்தி ஆதரவைப் பெற முடிந்த ஆற்றலும் இருந்தது என்கிறார் விஞ்ஞானி ஆல்பர்ட் ஐன்ஸ்டீன்.
வன்முறையின்மை என்கிற ஆயுதத்தின் மூலம் ஆன்மிகத்தில் ஈடுபட்ட அவர் அந்த ஆயுதத்தை இந்தியாவின் விடுதலைக்கும் பயன்படுத்தினார் என்பது மகாத்மா காந்தி என்கிற தனிநபரின் தனித்துவம்.
உங்கள் வாழ்க்கையால் பென்சில்வேனியா போன்ற உலகத்திலுள்ள பல்வேறு ஊர்களில் வாழும் என்னைப் போன்ற பலருடைய வாழ்க்கையும் மரியாதை பெற்றிருக்கிறது.
காந்தியடிகளின் தலைமை யிலான விடுதலைப் போரில் துணை நின்ற தினமணி இன்று வரை அண்ணலின் அடிச்சுவட்டில் அவரது கொள்கைகளையும் கனவுகளையும் பின்பற்றி நடைபோட்டு வருகிறது.
இப்போது இலங்கை விவகாரத்தை இலங்கையே தீர்த்துக்கொள்ளும் என்று சர்வதேச மாமன்றத்தில் அவர் விடுத்திருக்கும் கோரிக்கைதான் இலங்கைவாழ் தமிழ் மக்களின் ஏமாற்றத்திற்குக் காரணம்.
பொதுச்சபை கூட்டத்தில் உரையாற்றும்போது இலங்கை ராணுவத்தின் மீது சுமத்தப்பட்ட போர்க்குற்றச்சாட்டுகளையும் மனித உரிமை மீறல்களையும் விசாரிப்பதில் சர்வதேச ஈடுபாடு இருக்கும் என்று அவர் ஏற்றுக்கொண்டிருந்தார்.
உரை உள்நாட்டுப் போரை நியாயப்படுத்துவதாகவும் மனித உரிமை மீறல் பிரச்னையில் சர்வதேச அழுத்தங்களிலிருந்து அரசை விடுவிப்பதாகவும் இருக்கிறது என்பது குற்றச்சாட்டு.
உள்நாட்டுப் போரின் இறுதிக் கட்டத்தில் ராணுவ அமைச்சராக இருந்து அதை நிறைவுக்குக் கொண்டு வந்தது தான்தான் என்பதை அவர் நினைவுபடுத்தியிருக்கிறார்.
இலங்கையின் இறையாண்மையைப் பாதுகாக்க ராணுவம் மேற்கொண்ட பணியை சரி என்று அறிவித்து இறைமையுள்ள இலங்கையில் சர்வதேசத் தலையீடுகளுக்கு அவசியம் இல்லை என்று அவர் வலியுறுத்தியிருப்பது ஒரு மிகப்பெரிய கொள்கை மாற்றம் என்றுதான் கூற வேண்டும்.
போர் காலத்தில் நடைபெற்றதாகக் கூறப்படும் மனித உரிமை மற்றும் மனிதாபிமான சட்ட மீறல்கள் குறித்த விசாரணை பாதிக்கப்பட்ட மக்களுக்கு நீதியும் நிவாரணமும் பொது மக்களிடமிருந்து அபகறிக்கப்பட்ட காணிகளை திருப்பித் தருதல் அரசியல் கைதிகளை விடுவித்தல் வடக்கு கிழக்கு மாகாணங்களைப் பொருளாதார ரீதியில் முன்னேற்றுதல் போன்றவை கடந்த அதிபர் தேர்தலிலும் நாடாளுமன்றத் தேர்தலிலும் வழங்கப்பட்ட வாக்குறுதிகள்.
ஆரம்பத்தில் சில நடவடிக்கைகள் எடுக்கப்பட்டன என்பதும் தவறுகளுக்கான பொறுப்பு கூறுதலை வலியுறுத்தும் ஜெனீவா தீர்மானத்துக்கு மைத்ரிபால அரசு அணுசரனை வழங்கியதும் மிகப்பெரிய எதிர்பார்ப்பை ஏற்படுத்தியது.
தமிழ் தேசியக் கூட்டமைப்பினர் கூறுவதுபோல இலங்கையின் நடுவண் அரசு தனது வாக்குறுதிகளில் பின்வாங்குவது அடுத்தாற்போல வரவிருக்கும் அதிபர் தேர்தலிலும் நாடாளுமன்றத் தேர்தலிலும் பிரதிபலிக்கக்கூடும் என்கிற அச்சம் பரலவாகக் காணப்படுகிறது.
ஆனால் இன்னும் ஆறு மாதங்களுக்குள் அதற்கான விசாரணை நடைமுறை எதையும் உருவாக்குவதற்கான சாத்தியங்கள் இல்லை எனும்போது அடுத்தக்கட்ட நீக்கம் கேள்விக்குறியாகி இருக்கிறது.
மிகுந்த எதிர்பார்ப்புடன் அமைக்கப்பட்ட முதல்வர் விக்னேஷ்வரன் தலைமையிலான அரசு பெரிய அளவில் எந்தவிதப் பிரச்னைக்கும் முடிவுகாணவில்லை.
அதிகாரமில்லாத ஆட்சியாக வடகிழக்கு மாகாண கவுன்சில் செயல்பட வேண்டிய சூழலுக்கு தள்ளப்பட்டதன் விளைவாக மக்களின் எதிர்பார்ப்புகள் பொய்த்திருக்கின்றன.
சிறீசேனவின் ஸ்ரீலங்கா சுதந்திரக் கட்சியும் பிரதமர் ரணில் விக்ரசிங்கேவின் ஐக்கிய தேசியக் கட்சியும் இணைந்து போட்டியிடாததால் பின்னடைவை எதிர்கொண்டன.
அவரது ஸ்ரீலங்கா சுதந்திரக் கட்சி தென்னிலங்கையில் வாழும் பெரும்பான்மை சிங்கள மக்களின் ஆதரவை முன்னாள் அதிபர் மகிந்த ராஜபட்சயிடம் இழந்து விடுவோமோ என்கிற அச்சம்தான் இந்த கொள்கை மாற்றத்திற்குக் காரணமாக இருக்கக் கூடும்.
அதேநேரத்தில் வடகிழக்கு மாகாணங்களில் தமிழ் தேசியக் கூட்டமைப்பு வலு இழப்பதும் இலங்கையின் சிறுபான்மை தமிழ் மக்கள் இன்றைய நடுவண் இலங்கை அரசின் மீது நம்பிக்கை இழப்பதும் அதிபர் சிறீசேனவிற்கு அதைவிடப் பெரிய பின்னடைவை ஏற்படுத்தும் என்பதை அவர் மறந்துவிடக் கூடாது.
அதை நினைவில் நிறுத்தி இலங்கையில் சிறுபான்மையினர் குறித்த நல்லெண்ணத்தை பெருபான்மையினர் வளர்ப்பதும் சிறுபான்மையினர் மத்தியில் நடுவண் அரசின் மீதும் பெரும்பான்மை சிங்களர்கள் மீதுமான அச்ச உணர்வை அகற்றுவதும்தான் அதிபர் சிறீசேனவின் கரங்களுக்கு வலு சேர்க்கும்.
முகமது நஷீத் மீது ஆதாரமில்லாத பல வழக்குகளைத் தொடுத்தது மட்டுமல்லாமல் அவர் மாலத்தீவை விட்டு வெளியேறி இலங்கையில் தஞ்சமடைய வேண்டிய நிலைமைக்குத் தள்ளப்பட்டார்.
தேர்தல் வரப்போவதை உணர்ந்து கடந்த ஜனவரி மாதம் முதலே அதிபர் அப்துல்லா யாமீன் தான் மீண்டும் தேர்ந்தெடுக்கப்படுவதற்கான சூழலை உறுதிப்படுத்த முற்பட்டார்.
சீனாவுடன் நெருக்கத்தை அதிகரித்து வரலாற்று ரீதியாகத் தொடர்புடைய இந்தியாவுக்கு எதிராகச் செயல்படத் தொடங்கினார் அப்துல்லா யாமீன்.
முறையாகத் தேர்தல் நடத்தப்பட்டு ஜனநாயகம் தொடராமல் போனால் மாலத்தீவின் மீது பொருளாதாரத் தடை விதிப்போம் என்று அமெரிக்கா எச்சரித்தது.
தேர்தலுக்கு முன்னால் தனது ஆதரவாளரான அகமது ஷெரீஃப் என்பவரை தலைமைத் தேர்தல் ஆணையராக நியமித்தது மட்டுமல்லாமல் சர்வதேசப் பார்வையாளர்கள் மாலத்தீவில் நடக்கும் தேர்தலைக் கண்காணிப்பதற்குத் தடையும் விதித்தார் யாமீன்.
இப்படியெல்லாம் தனது மறு தேர்வை உறுதிப்படுத்திக்கொள்ள அப்துல்லா யாமீன் எடுத்த அத்தனை முயற்சிகளையும் முறியடித்து மாலத்தீவு மக்கள் அவரைத் தோல்வியடையச் செய்திருக்கின்றனர்.
எதிர்க்கட்சிகள் ஒற்றுமையாக வேறு வேட்பாளர் யாரையுமே நிறுத்தாமல் இப்ராஹிம் முகமது சோலீயை மட்டும் மாலத்தீவு ஜனநாயகக் கட்சியின் சார்பில் களமிறக்கிவிட்டதால் அதிபர் அப்துல்லா யாமீன் நேரடிப் போட்டியை எதிர்கொள்ள வேண்டிய கட்டாயம் ஏற்பட்டது.
கடந்த பிப்ரவரி மாதம் மாலத்தீவு ஜனநாயகக் கட்சியின் வேட்பாளராகப் போட்டி போடப்போவதாக அறிவித்திருந்த முன்னாள் அதிபர் முகமது நஷீத் போட்டியிலிருந்து விலகிக்கொண்டு இப்ராஹிம் முகமது சோலீயை களமிறக்கியது அதிபர் அப்துல்லா யாமீனின் தோல்வியை உறுதிப்படுத்தியது.
அதிபர் அப்துல்லா யாமீன் சீனாவுக்கு நெருக்கமானவர் என்பதால் அந்த நாட்டுடன் பல்வேறு பொருளாதார ஒப்பந்தங்களை செய்துகொண்டிருக்கிறார்.
அதனடிப்படையில் மாலத்தீவின் வளர்ச்சியை முன்னிறுத்தி தனது தேர்தல் பிரசாரத்தை நடத்திய அதிபர் யாமீன் எதிர்க்கட்சிகளை இந்தியாவின் ஆதரவாளர்கள் என்று வர்ணிக்கவும் விமர்சிக்கவும் தயங்கவில்லை.
தனது அரசு இஸ்லாமை முன்னிறுத்த முனைப்புடன் செயல்படுவதை விரும்பாத கிறித்தவப் பாதிரிமார்களின் ஆதரவுடன் இயங்கும் எதிர்க்கட்சிகள் தன்னை வீழ்த்த முயற்சிக்கின்றன என்பது அவரது குற்றச்சாட்டாக இருந்து வந்தது.
நான்கு புறமும் கடலால் சூழப்பட்ட மாலத்தீவு என்கிற சிறிய தீவு எங்கேயோ இருக்கும் சீனாவை விட அண்டை நாடான இந்தியாவை அனுசரித்து நடப்பதுதான் அந்த நாட்டின் நிரந்தர வளர்ச்சிக்கு உதவியாக இருக்கும் என்கிற அவரது கருத்தை மக்கள் ஆதரித்தார்கள்.
இந்துமகா சமுத்திரப் பகுதியில் சீனாவின் ஆதிக்கம் அதிகரிக்காமல் இருக்க மாலத்தீவில் அதிபர் சோலீ அடைந்திருக்கும் வெற்றி உதவும்.
இந்தியாவின் பாதுகாப்பு கருதி இந்துமகா சமுத்திரத்திலுள்ள தீவுகளான இலங்கையும் மாலத்தீவும் இந்தியாவின் நட்பு நாடாகத் தொடர்வதை உறுதிப்படுத்த வேண்டிய கட்டாயம் நமது அரசுக்கு உண்டு.
எந்தவொரு நிகழ்வைத் தொடங்கும்போதும் பிள்ளையாரை வழிபட்டு தொடங்குவதும் பிள்ளையார் சுழி போட்டு எழுதத் தொடங்குவதும் தொன்று தொட்டு கடைப்பிடிக்கப்படும் பாரதப் பண்பாட்டு வழிமுறை.
ஓம் என்கிற பிரணவ ஒலியிலிருந்துதான் உலகம் உருவானது என்கிற வேதவாக்கியத்தின் அடிப்படையில் பார்த்தால் விநாயகர் முழுமுதற் கடவுள் ஆகிறார்.
ஏழை பணக்காரர் என்கிற வித்தியாசம் இல்லாமல் ஒட்டுமொத்த இந்தியாவும் விநாயக சதுர்த்தியை கோலாகலமாகக் கொண்டாடுவதின் காரணமே இதுதான்.
அன்றைய பிரிட்டிஷ் காலனிய ஆதிக்கத்தை எதிர்த்துப் போராடுவதற்கு அரசுக்கு எந்தவித சந்தேகமும் ஏற்படாமல் மக்களைத் திரட்ட வேண்டிய கட்டாயம் ஏற்பட்டது.
அதுமட்டுமல்லாமல் இந்து மதத்தின் வழி வந்த ஜாதியப் பாகுபாடுகளைக் கடந்து அனைவரையும் ஒருங்கிணைக்க வேண்டிய தேவையும் ஏற்பட்டது.
அனைவருக்குமான கடவுளாகப் பிள்ளையார் இருந்ததால் விநாயக சதுர்த்தியைப் பயன்படுத்தி அதன் மூலம் அனைத்துத் தரப்பினரையும் இணைத்து அந்த சக்தியை விடுதலை வேள்விக்கு பயன்படுத்த முற்பட்டார் அவர்.
தெருவோரங்களிலும் மைதானங்களிலும் பெரிய பந்தல் அமைத்து அதில் விநாயக சதுர்த்தியின்போது வழிபாடு நடத்தும் முறை திலகர் பெருமானால்தான் அறிமுகப்படுத்தப்பட்டது.
எல்லா மதங்களும் தங்களது மதத்தை பரப்பவும் தங்களது மதத்தினரை ஒருங்கிணைக்கவும் முற்படும்போது இந்துக்களும் தங்களது மதத்தினரை ஒருங்கிணைத்து விநாயக சதுர்த்தி விழாக் கொண்டாடுவதில் தவறில்லை.
அப்படி கொண்டாடுவது மற்றவர்களுக்கோ சுற்றுச்சூழலுக்கோ பொதுமக்களுக்கோ பாதிப்பு ஏற்படாமல் இருக்க வேண்டும் என்பதையும் மறந்துவிடக் கூடாது.
தெய்வமாகக் கொண்டாடப்பட வேண்டிய விநாயகரைக் கிரிக்கெட் விநாயகர் கால்பந்து விநாயகர் கார்கில் போர் விநாயகர் என்றெல்லாம் கொச்சைப்படுத்தி வேடிக்கைப் பொருளாக்குவது வேதனை அளிக்கிறது.
அளவுக்கு அதிகமான உயரத்தில் பிள்ளையாரை அமைப்பதும் அதை பளு தூக்கி கிரேன்யின் மூலம் கொண்டுபோய்க் கடலில் கரைப்பதும் இறைச் சிந்தனையின் பாற்பட்டது என்று எப்படி ஏற்றுக்கொள்வது?
ஆனால் பிளாஸ்டர் ஆப் பாரிஸில் பிள்ளையார் உருவத்தைச் செய்வதும் அதில் ஈயம் பாதரசம் உள்ளிட்டவை கலந்த வண்ணப்பூச்சுக்களின் மூலம் வர்ணம் கொடுப்பதும் எந்தவித பக்தியின் பாற்பட்டவை என்று புரியவில்லை.
உத்தரப் பிரதேச மாநிலம் லக்னெளவில் பிளாஸ்டர் ஆப் பாரிஸில் செய்யப்பட்ட கணக்கிலடங்காத விநாயகர் சிலைகள் கோமதி நதியில் கொண்டு போய் போடப்பட்டிருக்கின்றன.
இவை மக்குவதற்குப் பல ஆண்டுகள் ஆகும் என்பது மட்டுமல்ல அவற்றின் வண்ணப்பூச்சுக்களில் இருக்கும் ஈயமும் பாதரசமும் நதி நீரை மாசுபடுத்தி உயிரினங்களுக்கு அச்சுறுத்தலாகி இருக்கின்றன.
பாங்க் ஆஃப் பரோடா தேனா வங்கி விஜயா வங்கி ஆகிய மூன்று பொதுத்துறை வங்கிகளையும் இணைக்கப் போவதாக கடந்த வாரம் மத்திய அரசு அறிவித்திருக்கிறது.
பொதுத்துறை வங்கிகளில் நிர்வாக சீர்திருத்தத்தை மேற்கொண்டு அவை லாபகரமாக நடப்பதை உறுதிப்படுத்திய பிறகு வங்கிகளை இணைக்கும் முயற்சியில் அரசு ஈடுபட்டிருந்தால் அதை வரவேற்கலாம்.
ஆனால் வங்கிச் சீர்திருத்தம் குறித்தோ வங்கி நிர்வாகத்தை முறைப்படுத்துவது குறித்தோ எந்தவித முயற்சியும் மேற்கொள்ளாமல் பெருகிவிட்டிருக்கும் இழப்புகளை சரி செய்வதற்குப் பதிலாக இழப்பில் இயங்கும் வங்கிகளை லாபகரமாக இயங்கும் வங்கிகளுடன் இணைத்து தற்காலிக விடை தேடும் முயற்சியில் அரசு இறங்கியிருக்கிறது.
தேனா வங்கியோ மிக மோசமான நிதி நிலைமையில் இந்திய ரிசர்வ் வங்கியால் இனிமேல் எந்தவொரு கடனையும் வழங்கக் கூடாது என்று தடை செய்யப்பட்டிருக்கும் நிலையில் இயங்கி வருகிறது.
பாங்க் ஆஃப் பரோடாவுடன் தேனா வங்கியை இணைப்பதன் மூலம் அந்தப் பிரச்னையை மூடி மறைக்கும் முயற்சியில் ஈடுபட்டிருப்பது மிகவும் தவறான அணுகுமுறை என்பதை பாங்க் ஆஃப் பரோடாவின் பங்குகள் சரிந்திருப்பதிலிருந்து தெரிந்து கொள்ள முடிகிறது.
அதேபோல பிரச்னையில் மூழ்கி திவாலாகும் நிலையில் இருந்த ஐடிபிஐ வங்கியை சில மாதங்களுக்கு முன்பு இந்திய ஆயுள் காப்பீட்டுக் கழகம் எல்ஐசி அதன் பங்குகளை வாங்கி நிர்வாகத்தை ஏற்றுக்கொண்டிருக்கிறது.
இதுபோன்று வலுக்கட்டாயமாக நிகழ்த்தப்படும் வங்கி இணைப்புகள் வியாபார நோக்கில் மிகவும் மோசமான முடிவு என்பது சொல்லித் தெரிய வேண்டியதில்லை.
இழப்பில் இயங்கும் வங்கிகள் நன்றாகச் செயல்படும் வங்கிகளுக்கு சுமையாக மாறி அவற்றையும் புதை குழிக்குள் இழுத்துச் செல்லும் அவலம்தான் இதனால் ஏற்படும்.
இந்த நிலையில் இழப்பில் செயல்படும் தேனா வங்கியையும் பெரிதாக லாபம் ஈட்டாத விஜயா வங்கியையும் பாங்க் ஆஃப் பரோடாவுடன் இணைப்பதன் மூலம் அரசு என்ன சாதித்துவிடப் போகிறது என்று தெரியவில்லை.
வங்கித் துறையிலிருந்து அரசு வெளியேற வேண்டும் என்கிற கருத்துக்கு இது வலு சேர்த்துவிடாது என்பது ஒருபுறம் இருக்க பொதுத்துறை வங்கிகளின் செயல்பாட்டை மேலும் விமர்சனத்துக்கு உரித்தாக்கி கடைசியில் அதிகக் கிளைகளும் கூடுதல் முதலீடுமுள்ள பொதுத்துறை வங்கிகளை தனியார் மயம் என்கிற பெயரில் பன்னாட்டு வங்கிகளுக்கு தாரைவார்க்கும் முயற்சியின் ஒரு கட்டமாகக்கூட இந்த இணைப்புகள் இருக்கக்கூடும்.
தனியார் வங்கிகள் நகர்ப்புறங்களில் மட்டுமே இயங்கி வந்ததும் பெரு முதலாளிகளுக்கு மட்டுமே உதவியாக இருந்ததும் கிராமப்புறங்களில் கிளைகளை ஏற்படுத்தி விவசாயிகளுக்கும் குடிசைத் தொழில் சிறு குறு தொழில்கள் உள்ளிட்டவற்றுக்கு கடனுதவி வழங்காமல் இருந்ததும் முக்கியமான காரணங்கள்.
இப்போது குக்கிராமங்கள் வரை பொதுத்துறை வங்கிகள் செயல்படுகின்றன என்பது மட்டுமல்லாமல் நரேந்திர மோடி அரசின் ஜன் தன் திட்டத்தின் மூலம் அடித்தட்டு மக்கள்வரை வங்கி வாடிக்கையாளராக மாறியிருக்கிறார்கள்.
அதே நேரத்தில் இப்போதும்கூட கல்விக் கடனாக இருந்தாலும் விவசாயக் கடனாக இருந்தாலும் சிறு குறு தொழில்களுக்கான கடன்களாக இருந்தாலும் அவை பொதுத்துறை வங்கிகளின் மூலம் மட்டுமே வழங்கப்படுகின்றன.
இவர்கள் எந்தவித தொழில்நுட்பப் பயன்பாடும் இல்லாமல் நேரிடையாக துப்புரவுத் தொழிலில் ஈடுபடுபவர்கள் என்பதை நாம் மறந்துவிடக் கூடாது.
இதற்கெல்லாம் பிறகும்கூட தொழில்நுட்பம் இல்லாமல் நேரிடையாகத் துப்புரவுத் தொழிலாளிகள் கழிவுநீர் தொட்டிகளிலும் கழிவுநீர் ஓடைகளிலும் இறங்கி வேலை செய்யும் அவலம் தொடர்கிறது என்பது மன்னிக்க முடியாத குற்றம்.
அதேபோல ஒடிஸா மாநிலத்திலும் ஐந்து துப்புரவுத் தொழிலாளர்கள் பணியில் ஈடுபட்டிருக்கும்போது விஷவாயு தாக்கி இறந்திருப்பது தெரியவந்திருக்கிறது.
கழிவுநீர் தொட்டிகளிலோ ஓடைகளிலோ துப்புரவுத் தொழிலாளர்கள் நேரிடையாக இறங்கி பணி செய்வதை மனித துப்புரவுத் தொழிலாளர்கள் சட்டம் தடை செய்கிறது.
அப்படியிருந்தும் அது குறித்த எந்தவித அச்சமும் இல்லாமல் துப்புரவுத் தொழிலாளர்களை கழிவுநீர் தொட்டிகளிலும் கழிவுநீர் வடிகாலிலும் துப்புரவு செய்ய பணிக்கப்படுகிறார்கள் என்றால் சட்டம் நடைமுறைப்படுத்தப்படவில்லை என்றுதான் பொருள்.
துப்புரவுத் தொழிலாளர் சட்டத்தை மீறுபவர்களை தண்டிக்கும்படி மத்திய அரசு மாநில அரசுகளை வற்புறுத்துவதாகக் கூறுவது சம்பிரதாய வார்த்தைகளாகத்தான் தெரிகிறது.
இல்லையென்றால் கழிவுநீரில் இறங்கிப் பணியாற்றும்போது மரணமடையும் துப்புரவுத் தொழிலாளர்களின் எண்ணிக்கையும் அதுபோன்ற சம்பவங்களும் தொடர்ந்து அதிகரிக்காது.
கழிவுநீர் துப்புரவுத் தொழிலாளர்கள் குறித்த சட்டம் முறையாக செயல்பட வேண்டுமானால் தவறிழைத்தவர்கள் தண்டிக்கப்படுவது உறுதிபடுத்தப்பட்டு அது குறித்தச் செய்தி பொதுவெளியில் பரவலாகப் புரிந்துகொள்ளப்பட வேண்டும்.
அதேபோல கழிவுநீர் தொட்டிகளை சுத்தம் செய்வதற்கான உபகரணங்களும் இயந்திரங்களும் மாநில அரசுகளால் தரப்பட்டு அவற்றின் மூலமாக மட்டுமே கழிவுநீர் தொட்டிகளும் ஓடைகளும் சுத்தப்படுத்தப்பட வேண்டும் என்பது கட்டாயமாக்கப்பட வேண்டும்.
அதாவது இன்னும்கூட கிராமப்புறங்களில் மனிதக் கழிவுகளை மனிதர்கள்தான் அகற்றுகிறார்கள் என்பது மறைமுகமாக ஏற்றுக்கொள்ளப்பட்டிருக்கிறது.
கழிவுநீர்த் தொட்டிகளை நேரிடையாகத் துப்புரவு செய்ய வேண்டிய கட்டாயம் ஏற்படுவதால் அதிக எண்ணிக்கையில் துப்புரவுத் தொழிலாளர்கள் மரணமடையும் அவலம் ஏற்பட்டிருக்கிறது.
நம்மால் செவ்வாய் கிரகத்துக்கும் சந்திரனுக்கும் விண்வெளிக்கலங்களை செலுத்தும் அளவுக்குத் தொழில்நுட்ப முன்னேற்றம் அடைய முடிந்திருக்கிறது என்பது பெருமைக்குரிய சாதனைதான்.
ஆனால் துப்புரவுத் தொழிலாளர்களுக்கு விஷவாயு தாக்காமல் இருப்பதற்கான அடிப்படைப் பாதுகாப்புக் கவசங்களைக்கூட வழங்க முடியாத நிலைமை காணப்படுவது எத்தகைய நகைமுரண்?